《再幸华清宫》
唐代·徐夤

肠断将军改葬归，锦囊香在忆当时。年来却恨相思树，

春至不当连理枝。雪女冢头瑶草合，贵妃池里玉莲衰。

霓裳旧曲飞霜殿，梦破魂惊绝后期。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。